ai4bharat/Pralekha huggingface dataset:
وزارت دفاع
نیول بیس پر زیر تربیت افسروں کی پاسنگ آؤٹ تقریب
نئی دہلی، 4/جون2021 ۔ ننانویں انٹیگریٹڈ آفیسر ٹرینیز کورس کی تیرتے جہازوں پر دی گئی ٹریننگ کی کامیاب تکمیل ہونے کے موقع پر 4 جون 2021 کو پہلے ٹریننگ اسکواڈرن کے جہازوں پر چھوٹی لیکن مؤثر تقریب میں ایک پاسنگ آؤٹ ڈویژن منعقد کیے گئے، جس پر ابھی تک کووڈ-19 کے پیش نظر پابندی لگی ہوئی تھی۔ اس کورس میں بھارتی بحریہ کی ایگزیکٹیو شاخ کے 104 زیر تربیت افسروں نے حصہ لیا۔ جنوبی بحری کمان کے چیف آف اسٹاف ریئر ایڈمیرل انٹونی جارج وی ایس ایم، این ایم نے جہازوں پر منعقدہ پاسنگ آؤٹ ڈویژنوں کے دوران ہونہار زیر تربیت افسروں کو ٹرافیوں سے نوازا۔
کوچی میں واقع پہلے ٹریننگ اسکواڈرن میں بھارتی بحریہ کے جہاز تیر، مگر، شاردل، سجاتا، ترنگنی، سدرشنی اور ساحلی حفاظتی جہاز سارتھی شامل ہیں۔ اسکواڈرن کی قیادت فی الحال کیپٹن آفتاب احمد خان کررہے ہیں، جو آئی این ایس تیر کے کمانڈنگ آفیسر بھی ہیں۔
چوبیس ہفتے پر مشتمل بحری ٹریننگ 28 دسمبر 2020 کو شروع ہوئی۔ اس مرحلے کے دوران سمندر میں زیر تربیت افسران کی عملی تربیت پر زور دینے کے ساتھ سی مین شپ، نیوی گیشن، شپ ہینڈلنگ اور تکنیکی پہلوؤں کے بارے میں ہدایات دی گئیں۔ یہ گہری ٹریننگ زیر تربیت افسران کو سمندر میں اپنا جسمانی اور ذہنی توازن برقرار رکھنے کا اہل بنانے کے لئے ڈیزائن کیا گیا ہے اور یہ ایک سازگار تربیتی ماحول میں سمندر میں زندگی کی سختی اور خطرات کا سامنا کرنا سکھاتی ہے اور نوجوان افسروں کو جنگ کے وقت کے ساتھ ساتھ امن کے دور میں بھی کام کو مؤثر طریقے سے انجام دینے کے لئے تیار کرتی ہے۔ سمندر میں زیر تربیت ان افسران نے 67 دنوں تک تقریباً 14000 این ایم سمندری جہازرانی کا کام کیا اور بھارت کے مغربی اور مشرقی ساحلوں کے ساتھ ساتھ موریشس ، سیشلس ، مڈغاسکر  اور مالدیپ  کی غیرملکی بندرگاہوں کا دورہ کیا۔ ان زیر تربیت افسران کو سیل ٹریننگ جہاز، آئی این ایس وی سدرشنی پر جہازرانی سے متعلق ٹریننگ بھی دی گئی۔ ’سورنم وجے ورش‘ کے جزو کے طور پر زیر تربیت افسر وجے جوالا کو کوچی سے لکشدیپ اور مینیکوائے جزائر لے جائے جانے کے پروگرام کا حصہ بھی بنے۔
سب لیفٹیننٹ بھارت بھوشن سنگر کو بہترین آل راؤنڈ سی ٹرینی منتخب کیا گیا اور انھیں باوقار چیف آف نیول اسٹاف ٹرافی اور ٹیلی اسکوپ سے نوازا گیا۔ سب لیفٹیننٹ نشانت کے وشوکرما کو میرٹ لسٹ میں پہلا مقام حاصل کرنے پر چیف آف نیول اسٹاف ٹرافی اور دوربین سے نوازا گیا۔ اپنے تربیتی وقت کے دوران پیشہ ور موضوعات میں زیادہ سے زیادہ پیش رفت کا مظاہرہ کرنے کے لئے ایف او سی – آئی این – سی ایسٹ رولنگ ٹرافی سب لیفٹیننٹ ایان علی کو دی گئی۔ کھیل اور غیرنصابی سرگرمیوں کے لئے ایف او سی – آئی این – سی ساؤتھ رولنگ ٹرافی ، ساتھ ہی پیشہ ور موضوعات میں بہترین کارکردگی کے لئے، سب لیفٹیننٹ اوجس توہرا کو دی گئی۔
افسران اپنی آگے کی ٹریننگ مغربی اور مشرقی سمندری بورڈ پر مختلف فرنٹ لائن انڈین نیول وارشپ پر جاری رکھیں گے۔
ہنر مندی کے فروغ اور صنعت کاری کی وزارت
اسکل انڈیا اگلے 5 برس میں 4000 اسرو تکنیکی عملے کو تیار کرے گا
ہنرمندی کی وزارت نے بھارت کے خلائی تحقیقی ادارے کے ساتھ مفاہمت نامے پر دستخط کیے، اسرو تکنیکی تربیتی پروگرام کا آغاز کیا
بھارت کے خلائی تحقیق سے متعلق ادارے  کے محکمہ برائے خلا میں تکنیکی عملے کو بہتر بنانے کے مقصد کے ساتھ ہنر مندی کے فروغ اور صنعت کاری کی وزارت  نے بھارت کے خلائی تحقیق سے متعلق ادارے  کے ساتھ مفاہمت کے ایک اقرار نامے پر دستخط کیے ہیں۔ مفاہمت کے اقرار نامے پر جناب راجیش اگروال، سکریٹری ایم ایس ڈی ای اور جناب ایس سوماناتھ، سکریٹری محکمہ برائے خلا/چیئرمین اسرو نے دستخط کیے۔
اس پروگرام کا مقصد ملک میں خلا کے شعبے میں صنعت کی ضروریات کے مطابق اسرو کے تکنیکی عملے کی مہارت کی نشوونما اور صلاحیت کی تعمیر کے لیے تربیت فراہم کرنے کے لیے مختصر مدت کے کورسز کے لیے ایک باضابطہ فریم ورک تیار کرنا ہے۔ اگلے 5 برس کے دوران اس پروگرام میں 4000 سے زیادہ اسرو تکنیکی ملازمین کو تربیت دی جائے گی۔ تربیت کا مقام پورے ہندوستان میں واقع ایم ایس ڈی ای کے تحت نیشنل اسکل ٹریننگ انسٹی ٹیوٹ  ہوگا۔
تربیتی پروگرام کا مقصد مختلف تکنیکی عملے کی مہارتوں کو فروغ دینا ہے جو اسرو کے مراکز اور محکمہ برائے خلا  کے تحت یونٹوں میں کام کر رہے ہیں۔ ملک بھر میں ایم ایس ڈی ای اور اس کے جدید ترین تربیتی اداروں کی مدد سے یہ پروگرام صنعت کے تازہ ترین رجحانات اور تقاضوں کے مطابق ملازمین کی مہارتوں کے سیٹ کو اپ گریڈ کرنے کے لیے مخصوص شعبوں میں تربیت فراہم کرے گا۔ مفاہمت نامے کے تحت اسرو پروگرام کے بڑے مقاصد کو پورا کرنے کے لیے ایک تفصیلی تربیتی کیلنڈر، تربیتی نصاب، اور نصاب تیار کرنے کے لیے ایم ایس ڈی ای اور متعلقہ این ایس ٹی آئی کے ساتھ مشترکہ طور پر کام کرے گا۔ اسرو تربیت حاصل کرنے والوں کو ٹرینی کٹس فراہم کرے گا۔
اس کے ساتھ ایم ایس ڈی ای لیبز، ورکشاپس، کلاس رومز، نمونوں اور دیگر تربیتی سہولیات کا بھی انتظام کرے گا تاکہ شناخت شدہ نیشنل اسکل ٹریننگ انسٹی ٹیوٹ  میں کیپسٹی بلڈنگ پروگرام آفس  کی مشاورت سے پروگرام کو مؤثر طریقے سے انجام دیا جاسکے۔ ایم ایس ڈی ای اس کے کامیاب نفاذ کے لیے پروگرام کے مجموعی انتظام اور مکمل نگرانی کے لیے بھی ذمہ دار ہوگا۔
اس مفاہمت نامے پر دستخط کئے جانے پر اپنے خیالات کا اظہار کرتے ہوئے ہنر مندی کی ترقی اور صنعت کاری کی وزارت کے سکریٹری جناب راجیش اگروال نے کہا کہ ٹیکنالوجی کی آمد اور دنیا کے ڈیجیٹلائزیشن کی طرف بڑھنے کے ساتھ، یہ ضروری ہے کہ ہم تمام شعبوں میں اپنے تکنیکی عملے کو بہتر بنائیں۔ اسرو میں تکنیکی ماہرین کی ترقی اس سمت میں ایک قدم ہے۔ پچھلے دس برس میں بڑے پیمانے پر خلائی ڈومین کی نئی تعریف کرنے کی بات کی جائے تو اسرو ایک گیم چینجر رہا ہے۔ انہوں نے مزید کہا کہ یہ تربیتی پروگرام تکنیکی عملے کو جدید ٹیکنالوجی کو اپنانے اور بڑھانے کے قابل بنائیں گے، اس طرح خلائی میدان میں ہندوستان کا مقام بلند ہوگا۔ انہوں نے مزید کہا کہ ہم ان کی کامیابی میں حصہ ڈالنے کے منتظر ہیں کیونکہ وہ ہندوستان کے لیے خلا کا ایک نیا مستقبل تیار کر رہے ہیں۔
فوری طور پر نافذ العمل اس معاہدہ پر جناب ٹی وی ایل این راؤ، آر ڈی، آر ڈی ایس ڈی ای، جناب کمار ویل، ڈی ڈی، آر ڈی ایس ڈی ای، کرناٹک؛ جناب سی روی، ڈائریکٹر، سی ایف آئی، ڈی جی ٹی؛ جناب پروین کمار، ڈی ڈی، ڈی جی ٹی؛ جناب منیش گپتا، اسسٹنٹ ڈائریکٹر، ایم ایس ڈی ای، این سدھیر کمار، ڈائریکٹر، سی بی پی او، اسرو؛ اور نشانت کمار، ڈپٹی ڈائریکٹر، اسرو کی موجودگی میں دستخط کئے گئے۔ یہ مفاہمت نامہ 5 برس کی مدت کے لیے کارآمد ہوگا۔
صحت اور خاندانی بہبود کی وزارت
کووڈ-19 اپ ڈیٹ
ملک گیر ٹیکہ کاری مہم کے تحت اب تک 194.92 کروڑ ٹیکے لگائے جاچکے ہیں
سردست بھارت میں زیر علاج مریضوں کی تعداد 40,370 ہے
زیر علاج مریضوں کی شرح فی الحال 0.09 فیصد ہے
شفایابی کی شرح فی الحال98.69 فیصد ہے
گذشتہ 24 گھنٹوں کے دوران 4,216 مریض رو بہ صحت ہوئے ہیں،شفایاب ہونے والے مریضوں کی کل تعداد بڑھ کر 4,26,48,308
ہوگئی ہے
گزشتہ 24 گھنٹے میں 8,329 نئے معاملے درج کئے گئے ہیں
متاثرہ مریضوں کی یومیہ شرح  ہے
اسی طرح متاثرہ مریضوں کی ہفتہ واری شرح ہے
مجموعی طور پر اب تک 85.45 کروڑ ٹیسٹ کئے جاچکے ہیں؛ گذشتہ 24 گھنٹوں میں 3,44,994 ٹیسٹ کئے گئے
یو پی ایس سی
یو پی ایس سی نے جنوری 2020 میں بھرتی کے نتائج کو قطعی شکل دی
نئی دہلی،18؍فروری، یونین پبلک سروس کمیشن  نے جنو ری 2020 کے دوران بھرتی کے نتائج کو قطعی شکل دے دی ہے۔ اس میں کامیاب امید واروں کو ڈاک کے ذریعے انفرادی طور پر مطلع کیا گیا ہے۔
یہ نتائج یوپی ایس سی اور پی آئی بی کی ویب سائٹ پر دستیاب ہیں۔
۔۔۔۔۔۔۔۔۔۔۔۔۔۔۔۔۔۔
U-804
(Visitor Counter : 73
سائنس اور ٹیکنالوجی کی وزارت
ریاست ایس اینڈ ٹی کونسلوں کا رول ریاست میں علاقائی مسائل کے حل سے کہیں آگے تک ہے: پروفیسر آشوتوش شرما
ڈی ایس ٹی کے سکریٹری پروفیسر آشوتوش شرما نے کرناٹک ریاست کی کونسل آف سائنس اور ٹکنالوجی  کے ذریعہ ورچوئل طور سے منعقد ریاستی ایس این ٹی کونسلوں کی چھٹی سالانہ میٹنگ میں سائنس سے متعلق بیداری پھیلانے اور ریاستی سطح ایس اینڈ ٹی بنیادی ڈھانچے کو مستحکم کرنےکے ساتھ ساتھ علاقائی مسائل کو حل کرنے میں ریاستی ایس اینڈ ٹی کونسلوں کے اہم رول کو اجاگر کیا۔
پروفیسر شرما نے ریاستی ایس اینڈ ٹی کونسلوں میں حاصل کی گئی معلومات اور بہترین طور طریقوں کو ایک دوسرے کو فراہم کرنے کو فروغ دینے کے لئے 18 جون 2020 سے یکم جولائی 2020 تک منعقد ہونے والی سالانہ کانفرنس کے افتتاحی اجلاس پر زور دے کر کہا کہ ریاستی ایس اینڈ ٹی کونسلوں کی اہمیت نہ صرف ریاستی مخصوص مسائل کے حل میں ہے بلکہ علاقائی سطح پر مخصوص مسائل کے حل میں بھی ہے۔
انہوں نے موگا اور پٹیالہ  میں دھان کے تنکوں کا استعمال کرنے والے ایک بریکیٹ پروڈکشن یونٹ کے قیام کے ذریعہ گراؤنڈ سطح پر پرالی جلانے کا سامنا کرنےکے لئے ایک سرکاری پرائیویٹ شراکت داری قائم کرنےمیں پنجاب ریاست کی ایس اینڈ ٹی کونسلوں کی ستائش کی۔ انہوں نے تمام ریاستی ایس اینڈ ٹی کونسلوں سے درخواست کی کہ وہ کرناٹک کے طرز پر ریاستی اسپاٹیل ڈاٹا بنیادی ڈھانچہ  کے قیام کو آسان بنائیں۔
پروفیسر شرما نے مزید کہا کہ ریاستی ایس اینڈ ٹی کونسل کو ضروری طور سے خود کا نالیج منیجر کے طور پر ایس ٹی آئی ایکو سسٹم کے ایک کیٹھالسٹ کے طور پر کرنا چاہئے اور مناسب ڈلیوری میکانزم کے ذریعہ ریاست مخصوص ضرورت کے لئے کمرشیلی طور پر ٹھوس ہلکے نفاذ اور جائزے میں سرکردہ رول نبھانا چاہئے۔ انہوں نے قومی سائنس ٹکنالوجی اور اختراعی پالیسی  2020 کے مشاورتی عمل میں ایک سرگرم رول میں شرکت کے لئے سبھی ایس اینڈ ٹی کونسلوں کو مدعو کیا اور ان سے اپیل کی کہ وہ کووڈ-19 کے بعد کی مدت کے دوران اقتصادی طور پر پھر سے ترقی کے لئے ایس ٹی آئی پر مبنی حکمت عملی تیار کریں۔
افتتاحی اجلاس کے دوران 29 ریاستوں اور مرکز کے زیر انتظام دو علاقوں سے ایس اینڈ ٹی کونسلوں کے افسروں نے شرکت کی۔
1974 میں شروع کئے گئے ریاستی سائنس اور ٹکنالوجی پروگرام بھارت سرکار کے سائنس اور ٹکنالوجی کے محکمہ کے ذریعہ تعاون فراہم کئے گئے ایک مثالی سینٹر ریاستی سائنس اور ٹکنالوجی کوآپریشن میکانزم ہے۔ اس شراکت داری کے ذریعہ ریاستی سطح کی سائنس،ٹکنالوجی اور اختراعی ایکو سسٹم ریاستی اور قومی سطح پر مجموعی سماجی اور اقتصادی ترقی کے لئے اثر انداز ہوتا ہے۔
پچھلے کئی سالوں سے ریاستی ایس اینڈ ٹی کونسلیں زمینی سطح پر سائنسی ماحول اور اختراعی کلچر پیدا کرنے کے علاوہ ریاست کے مخصوص مسائل کے لئے ایس اینڈ ٹی انٹر وینشن سسٹم میں پوری طرح سے کام کرتی رہی ہیں۔ البتہ پچھلے ایک سال میں اس حمایت والے میکانزم نے سسٹمیٹک انٹروینشن کے ذریعہ ریاستی ایس اینڈ ٹی ایکو سسٹم کو مضبوط کرنے پر توجہ دی ہے۔ایک سینٹر سی او ای- سائبر سیکورٹی بھی قائم کی گئی ہے، تاکہ صنعت کے اشتراک کے لئے سائبر سے محفوظ سازگار ماحول کو فروغ دیا جاسکے اور کرناٹک میں سائبر سیکورٹی کے اس ابھرتے ہوئے شعبے میں اختراع کو آسان بنایا جاسکے۔ ملک میں اختراع کے کلچر کو فروغ دینےکے لئے ایک سینٹر آف ایکسیلینس یونیورسٹی اور کالجوں میں 29 دانشورانہ املاک کے حقوق کے قیام کے علاوہ وائرولوجی میں اہم تحقیق انجام دینےکے لئے جدید بنیادی ڈھانچے کے ساتھ تھرواننتھا پورم میں جدید وائرولوجی کا عالمی نوعیت کا انسٹی ٹیوٹ کا قیام کچھ اہم انٹر وینشن ہیں۔
..................
م ن، ح ا، ع ر
25-06-2020
U-3511
(Visitor Counter : 120
زراعت اور کاشتکاروں کی فلاح و بہبود کی وزارت
ای ۔نیم منڈیوں کو انٹرنیٹ کنکٹی وٹی کی کافی رفتارفراہم کی گئی ہے ؛زراعت کے مرکزی وزیرکا بیان
نئی دہلی ،03 دسمبر : زراعت اور کسانوں کی فلاح وبہبود کے مرکزی وزیرجناب نریندرسنگھ تومر نے آج لوک سبھامیں ایک تحریری جواب میں بتایاکہ ریاستوں سے موصولہ جواب کے مطابق نیشنل ایگریکلچرمارکیٹ  پلیٹ فارم صحیح ڈھنگ سے کام کررہاہے اور ای ۔ نیم منڈیوں کو انٹرنیٹ کنکٹی وٹی کی کافی رفتار فراہم کی گئی ہے ۔انھوں نے کہاکہ ریاستی سرکاروں کو پہلے ہی مشورہ دیاگیاہے کہ وہ انٹرنیٹ سروس فراہم کرانے والوں کے ساتھ انٹرنیٹ کنکٹی وٹی کو اپ گریڈ کرنے کے امکانات کا پتہ لگائیں ۔ مختلف سطحوں پر میٹنگوں اور ای۔ نیم منڈیوں کا افسروں کی جانب سے دورے کے ذریعہ پیش رفت پرقریبی نگاہ رکھی گئی ہے ۔ حکومت کی جانب سے کئے گئے مختلف اقدامات کے سبب ای ۔ نیم پلیٹ فارم پر انٹر۔منڈی اور بین ریاستی تجارت ہوپائی ہے ۔
وزارت دفاع
بھارتی بحریہ نے بیرون ملک سے بھارتی باشندگان کے انخلا میں تعاون کی غرض سے قرنطائن سہولتیں فراہم کیں اور بحری جہاز روانہ کئے
بحریہ کے جہاز اناج، طبی ٹیمیں اور ادویہ لےکر آئی او آر میں واقع ممالک کےلئے روانہ ہوئے ہیں
نئی دہلی، 6 ؍مئی، 2020،بھارتی مسلح دستوں نے طبی ٹیموں اور امدادی رسدات کے ساتھ آئی او آر خطے میں واقع متعدد ممالک کےلئے بحریہ کے جہاز روانہ کئے ہیں۔ واپسی کے سفر میں یہ جہاز اس خطے سے انخلا کے طور پر لائےجانے والے بھارتی شہریوں کو واپس لے کر آئیں گے۔
اس کے علاوہ مسلح دستوں نے 6قرنطائن سہولتیں مستعد شکل میں تیار کر رکھی ہیں، جہاں 2100بھارتی باشندگان کو وزارت خارجہ اور شہری ہوابازی کی وزارت سے تال میل بنا کر انخلا کے بعد لاکر رکھا جائے گا۔بھارتی بحریہ نے سعودی عرب، کویت، متحدہ عرب امارات، بحرین اور ملیشیا میں کووڈ-19 کے نتیجے میں پھنسے ہوئے بھارتی باشندگان کو نکالا ہے، جنہیں ان تینوں خدمات یعنی بھارتی بری فوج، بھارتی بحریہ اور بھارتی فضائیہ کے ذریعے فراہم کردہ قرنطائن سہولتوں میں جودھپور، جیسلمیر، بھوپال، کوچی، وشاکھا پتنم اور چنئی میں رکھا جائے گا۔
مذکورہ عمل کے تحت انخلا کے بعد لائے جانے والے افراد کو لازمی طور پر ایس او پی کے مطابق قرنطائن میں درج ذیل قرنطائن سہولتوں کے تحت رکھا جائے گا۔یہ قرنطائن سہولتیں بری فوج، بحریہ اور فضائیہ کی جانب سے فراہم کرائی گئی ہیں۔ بعدازںمنظور شدہ ایس او پی کے مطابق ان کے آئندہ کےسفر کےلئے ضروری کارروائی کی جائے گی۔انتظامات کی تفصیلات کا گوشوارہ درج ذیل ہے:
|
|
نمبرشمار
|
|
ملک
|
|
تعداد
|
|
قرنطائن سہولت
|
|
محل وقوع
|
|
تعداد
|
|
سروس
|
|
1.
|
|
سعودی عرب
|
|
1,000
|
|
جودھپور
جیسلمیر
|
|
500
500
|
|
بری فوج
بری فوج
|
|
2.
|
|
کویت
|
|
400
|
|
بھوپال
|
|
400
|
|
بری فوج
|
|
3.
|
|
متحدہ عرب امارات
|
|
200
|
|
کوچی
|
|
200
|
|
بحریہ
|
|
4.
|
|
بحرین
|
|
150
|
|
وشاکھاپتنم
|
|
150
|
|
بحریہ
|
|
5.
|
|
ملیشیا
|
|
350
|
|
چنئی
|
||
|
فضائیہ
اس کے علاوہ بحری جہاز اپنے ساتھ اناج، طبی ٹیمیں، ادویہ لے کر بحر ہند کے خطے  میں واقع ممالک کےلئے روانہ ہوئے ہیں اور وہ اپنے واپسی کے سفر میں بھارتی باشندگان کو انخلا کے طور پر لے کر آئیں گے۔ بھارتی بحریہ کے بحری جہاز  نے 6 مئی سے 29جون 2020 کے دوران جنوبی بحر ہند خطے میں تعیناتی کےلئے اپنا سفر شروع کیا ہے۔ یہ بحری جہاز مڈغاسکر، کموروس، مالدیپ اور سیشلس جائے گا۔یہ ان تمام ممالک میں 10 سے 12 ٹن ادویہ پہنچائے گا۔ یہی بحری جہاز مالدیپ کو 660 ٹن خوردنی اناج بھی فراہم کرے گا ۔14عملے پر مشتمل طبی ٹیمیں  اور 13 عملے پر مشتمل ٹیمیں پہلے ہی بالترتیب ماریشس اور کموروس کے لئے روانہ کی جا چکی ہیں۔
اس سے قبل آئی این ایس جل اَشو نے مالدیپ میں پھنسے ہوئے بھارتی باشندگان کو وہاں سے نکالنے کے لئے مالدیپ کا سفر کیاتھا۔ یہ بحری جہاز آج صبح مالدیپ پہنچا ہے۔ یہ بحری جہاز بھارتی باشندگان کو لے کر کل کوچی کےلئے روانہ ہوگا۔آئی این ایس مگر بھی مالدیپ کے لئے روانہ ہوا ہے اور مالے کے راستے پر گامزن ہے۔آئی این ایس ایراوت اور آئی این ایس شاردُل بھارتی باشندگان کو لانے کےلئے جلد ہی خلیجی خطے کی جانب کوچ کرنے والے ہیں۔
جل شکتی وزارت
گوبردھن اسکیم کے لیے متحد رجسٹریشن پورٹل
پینے کے پانی اور صفائی ستھرائی کے محکمے، جل شکتی کی وزارت نے گوبردھن کے لیے ایک متحد رجسٹریشن پورٹل تیار کیا ہے جسے جل شکتی کے مرکزی وزیر جناب گجیندر سنگھ شیخاوت نے یکم جون 2023 کو اسٹیک ہولڈر وزارتوں/محکموں کے نمائندوں کی شرکت سے شروع کیا تھا۔ ریاستی حکومتیں اور نجی شعبہ۔ بایوگیس/سی بی جی/ بائیو سی این جی پلانٹ چلانے والی یا قائم کرنے کا ارادہ رکھنے والا کوئی بھی سرکاری/نجی ادارہ پورٹل  پر رجسٹر ہو کر پلانٹ کا رجسٹریشن نمبر حاصل کر سکتا ہے۔
گوبردھن کے لیے یونیفائیڈ رجسٹریشن پورٹل بائیو گیس/سی بی جی/ بائیو سی این جی پلانٹس کی رجسٹریشن کے لیے ہے۔ پورٹل کسی فعال/ زیر تعمیر/ ابھی تک پلانٹ شروع کرنے کے لیے رجسٹریشن نمبر دیتا ہے۔ 25.07.2023 کو پورٹل پر رجسٹرڈ بائیو گیس/سی بی جی/ بائیو سی این جی پلانٹس کی ریاستی تعداد درج ذیل ہے: -
|
|
نمبر شمار
|
|
ریاست / مرکز کے زیر انتظا م علاقے کا نام
|
|
سی بی جی / بایو سی این جی
|
|
بایو گیس
|
|
کل
|
|
1
|
|
آندھرا پردیش
|
|
12
|
|
0
|
|
12
|
|
2
|
|
اروناچل پردیش
|
|
0
|
|
0
|
|
0
|
|
3
|
|
آسام
|
|
2
|
|
30
|
|
32
|
|
4
|
|
بہار
|
|
14
|
|
30
|
|
44
|
|
5
|
|
چھتیس گڑھ
|
|
7
|
|
334
|
|
341
|
|
6
|
|
دلی
|
|
6
|
|
0
|
|
6
|
|
7
|
|
گوا
|
|
0
|
|
2
|
|
2
|
|
8
|
|
گجرات
|
|
17
|
|
43
|
|
60
|
|
9
|
|
ہریانہ
|
|
37
|
|
11
|
|
48
|
|
10
|
|
ہماچل پردیش
|
|
0
|
|
11
|
|
11
|
|
11
|
|
جموں و کشمیر
|
|
0
|
|
20
|
|
20
|
|
12
|
|
جھارکھنڈ
|
|
4
|
|
9
|
|
13
|
|
13
|
|
کرناٹک
|
|
8
|
|
68
|
|
76
|
|
14
|
|
کیرالہ
|
|
1
|
|
24
|
|
25
|
|
15
|
|
مدھیہ پردیش
|
|
14
|
|
71
|
|
85
|
|
16
|
|
مہاراشٹر
|
|
43
|
|
39
|
|
82
|
|
17
|
|
اڈیشہ
|
|
11
|
|
0
|
|
11
|
|
18
|
|
پڈوچیری
|
|
0
|
|
2
|
|
2
|
|
19
|
|
پنجاب
|
|
35
|
|
19
|
|
54
|
|
20
|
|
راجستھان
|
|
4
|
|
4
|
|
8
|
|
21
|
|
تمل ناڈو
|
|
12
|
|
2
|
|
14
|
|
22
|
|
تلنگانہ
|
|
8
|
|
30
|
|
38
|
|
23
|
|
تریپورہ
|
|
0
|
|
16
|
|
16
|
|
24
|
|
اتر پردیش
|
|
66
|
|
112
|
|
178
|
|
25
|
|
اتراکھنڈ
|
|
4
|
|
3
|
|
7
|
|
26
|
|
مغربی بنگال
|
|
10
|
|
6
|
|
16
|
|
کل میزان
|
|
315
|
|
886
|
|
1201
یہ جانکاری جل شکتی کے وزیر مملکت جناب پرہلاد سنگھ پٹیل نے آج لوک سبھا میں ایک تحریری جواب میں فراہم کی ۔
جل شکتی وزارت
آبپاشی کے پروجیکٹ کو قومی پروجیکٹ قرار دیئے جانے کے لئے ضابطہ
جل شکتی کے وزیر مملکت جناب بشویسور ٹوڈو نے آج لوک سبھا میں ایک تحریری جواب میں بتایا کہ اس وزات کی طرف سے شروع کئے جارہے قومی پروجیکٹوں کے تحت کسی پروجیکٹ کی شمولیت کےلئے اہلیت کے ضابطے حسب ذیل ہیں۔بین الاقوامی پروجیکٹس جہاں ایک سمجھوتے کے ذریعہ ہندوستان میں پانی کا استعمال ضروری ہے ۔ جہاں پروجیکٹ کی منصوبہ بندی اور جلد تکمیل ضروری ہے ، ملک کے مفاد میں ہے۔
یابین ریاستی پروجیکٹس جو، دریا کو ایک دوسرے سے جوڑنےسمیت بجلی کی پیداوار کےمختلف پہلوؤں ، باز آباد کاری ، لاگت کی ساجھے داری سے متعلق بین ریاستی امور کے حل نہ ہونے کی وجہ سے التو ا میں ہیں۔
دو لاکھ ہیکٹئر کی آبپاشی کی اضافی صلاحیت کے ساتھ اندرون ریاست پروجیکٹس اور پانی کی حصے داری سے متعلق کسی تنازعے کے بغیر اور جہاں ہائیڈرولوجی قائم ہے۔
یاتوسیع ، تجدید کاری ا ور جدید کاری  پروجیکٹس جن میں دو لاکھ ہیکٹئر کی آبپاشی کی صلاحیت اور توسیع کی گنجائش ہے۔
البتہ ، این پی اسکیم کے تحت ایک پروجیکٹ کی محض اہلیت اس کی شمولیت کے لئے حق دار نہیں ہے۔ شمولیت، آبپاشی فلڈ کنٹرول اور ڈی اور ڈبلیو آر ، آر ڈی اور جی آر کثیر مقصدی پروجیکٹوں سے متعلق مشاورتی کمیٹی کی منظوری پر منحصر ہے۔ وضع کئےگئے طریقہ کار کے مطابق اعلی اختیاری قائمہ کمیٹی کی طرف سے سفارشات ، سرمایہ کاری کلیئرننس، فنڈ کی دستیاب کے ساتھ ساتھ حکومت کی ترجیحات وغیرہ۔
این پی اسکیم کے تحت امداد کی شکل میں مرکزی امداد پروجیکٹ کے بچے ہوئے کاموں کے جز پر دی جاتی ہے۔
سٹرک ٹرانسپورٹ اور شاہراہوں کی وزارت
نقل وحمل اورشاہراہوں کے مرکزی وزیر نتن گڈکری نے اپیل کی کہ سائنسدانوں کو ضرورت پر مبنی اور مستقبل کے وژن کو اختیار کرکے دیہی اور زراعت پر مبنی تحقیق کرنی چاہئے
سڑک ٹرانسپورٹ اور شاہراہوں کے مرکزی وزیر جناب نتن گڈکری نے سائنسدانوں سے اپیل کی کہ وہ ملک اور معاشرہ کو خوشحال بنانے کے لئے ضرورت پر مبنی خطہ وار نیز ٹکنالوجی ،تحقیق اور کاروباری مستقبل کے وژن کو اختیار کرکے دیہی اور زراعت پر مبنی تحقیق کرنی چاہئے۔وہ آج ناگپور میں نیشنل انوائرنمنٹ انجنئیرنگ ریسرچ انسٹی ٹیوٹ  کے ہال میں ہندوستانی سائنسداں خواتین کی انجمن کی ناگپور شاخ کے ذریعہ منعقدہ سائنس اور کاروبار میں خواتین -ڈبلیو آئی ایس ای -2023 کے ایک سمینار میں مہمان خصوصی کے طورپر خطاب کررہے تھے۔بہت سے معززین بشمول این ای ای آر آئی کے ڈائریکٹر ڈاکٹر اتل ویدیہ ، ناگپور میڈیکل کالج کے ریٹائرڈ ڈین ، ڈاکٹر وبھاوری دانی اس موقع پرموجود تھے۔
انہوں نے کہا کہ ثابت شدہ ٹکنالوجی ،خام موادکی دستیابی ، اقتصادی امکانات اور منڈی کی صلاحیت کی عدم موجودگی میں تحقیق کی کوئی قدر نہیں ہے۔انہوں نے اس بات کی ضرورت پر زور دیا کہ ناگپور میں دستیاب وسائل جیسے اڑنے والی خاک ، ناگ دریا کا پانی ، کچرہ اور سخت فضلہ پر تحقیق کرنا چاہئے ۔
وزیرموصوف نے بتایا کہ شمالی ہندوستان میں پنجاب اور ہریانہ چاول اور گیہوں کے ساتھ بایو بیٹو من بھی پیدا کررہے ہیں اور زراعت کو پاور اور بجلی میں متنوع بنایا جارہا ہے۔ انہوں نے تجویز پیش کی کہ ناگپور میں کے نزدیک ویکولی اور دوسرے عوامی شعبے کی کمپنیوں میں ویسٹ لینڈ میں بانس اگاکر بایو بیٹومن کا پیدا کیا جانا ممکن ہے۔انہوں نے کہا کہ کوئلے کی جگہ پر جلانے کے لئے بانس کا استعمال آلودگی کو کم کرے گا اور ماحول کی حفاظت کرے گا۔انہوں نے یہ بھی بتایا کہ بوٹی بوری این آئی ڈی سی میں ریڈی میڈ گارمینٹ کے یونٹوں سے فضلہ مواد کو امریڈ میں پچگاؤں میں پائیدار اور خوبصورت قالین بنانے کے لئے استعمال کیا جاتا ہے اور 1200 خواتین کو تربیت دی جاتی ہے۔ انہوں نے ا س بات پر زوردیا کہ اس قسم کے مواد میں ویلیو ایڈیشن اور بہتر ڈیزائن اور پُر کشش پیکجنگ کے ذریعہ یہ ممکن ہے کہ ان کی مارکیٹنگ عالمی منڈی میں کی جائے ۔
انہوں نے کہا کہ ٹکنالوجی کا استعمال کرکے تعمیر کو کم کیا گیا ہے اور یہ بتایا کہ ملیشیائی ٹکنالوجی کا استعمال کرکے اور فلائی اوور کے دو کھمبوں کے درمیان فاصلہ کم کرکے اور اسٹیل فائبر میں بیم ڈال کر جو کہ اندورہ سے دیگھوری پُل تک کیا گیا تھا اور جس کی سنگ بنیاد کی تقریب جلد ہی منائی گئی ہے، یہ ممکن ہے کہ 1600 کروڑروپے کے بجائے صرف ایک ہزار کروڑ روپے میں پُل کی تعمیر کی جائے ۔انہوں نے اس موقع پر 600 کروڑروپے کی بچت کی طر ف خاص طور پر اشارہ کیا۔
وزیر موصوف نے ہندوستانی خواتین سائنسداں انجمن کے تمام عہدے داروں سے اپیل کی کہ وہ تحقیق میں نئے مواقع سے فائدہ اٹھائیں اور سائنس اور کاروبار میں خواتین ڈبلیو آئی ایس ای -2023 کے موقع پر سماجی اور اقتصادی تبدیلی میں مدد گار ثابت ہوں۔
اس موقع پر ہندوستانی خواتین سائنسداں انجمن کے عہدے داران ، این ای ای آر آئی کےسائنسداں اور طلبا موجود تھے۔
امور داخلہ کی وزارت
مرکزی وزیر داخلہ جناب امت شاہ نے کہا ہے کہ جوشی مٹھ میں قدرتی آفت کے دوران نریندر مودی حکومت اتراکھنڈ کے لوگوں کے ساتھ شانے سے شانہ ملا کر کھڑی ہے۔
مرکز اور ریاستی حکومت کے ذریعہ ریسکیو اور ریلیف آپریشن تیزی سے جاری ہے اور این ڈی آر ایف کی تین ٹیمیں موقع پر پہنچ چکی ہیں
باقی ٹیمیں بھی جلد وہاں پہنچ جائیں گی اور آئی ٹی بی پی کے جوان بھی وہاں پہنچ گئے ہیں
اتراکھنڈ کے وزیر اعلی سے بات ہوئی ہے اور فضائیہ کو بھی الرٹ کردیا گیا ہے
وزیر اعظم جناب نریندر مودی نے ذاتی طور پر این ڈی آر ایف ٹیم کو بلایا اور ان کی رہنمائی کی
ہم اس صورتحال کی مسلسل نگرانی کر رہے ہیں
میں اتراکھنڈ کے تمام باشندوں کو یقین دلانا چاہتا ہوں کہ تمام حالات کو ذہن میں رکھتے ہوئے جلد ہی صورتحال پر قابو پا لیا جائے گا۔
مرکزی حکومت اس تباہی سے نمٹنے میں ہر ممکن مدد فراہم کرے گی
نئی دہلی 7 فروری 2021:مرکزی وزیر داخلہ جناب امت شاہ نے کہا ہے کہ جوشی مٹھ میں قدرتی آفت کے وقت نریندر مودی حکومت اتراکھنڈ کے عوام کے ساتھ شانے سے شانہ ملا کر کھڑی ہے۔
مہاراشٹر میں اخباری نمائندوں سے بات کرتے ہوئے جناب امت شاہ نے کہا کہ مرکز اور ریاستی حکومت کی طرف سے بچاو اور راحت رسانی کی کارروائی زوروں پر ہے اور قومی ڈیزاسٹر ریسپانس فورس  کی تین ٹیمیں موقع پر پہنچ چکی ہیں۔
انہوں نے کہا کہ باقی ٹیمیں بھی اتراکھنڈ جانے کے لئے تیار ہیں۔ جلد ہی دیگر ٹیمیں بھی وہاں پہنچ جائیں گی۔ مسٹر امت شاہ نے یہ بھی کہا کہ آئی ٹی بی پی جوان بھی وہاں پہنچ چکے ہیں اور ریاستی مشینری بھی سرگرم ہے۔
جناب امت شاہ نے کہا کہ جوشی مٹھ کے قریب گلیشیر پھٹنے اور برفانی تودے گرنے کی وجہ سے پانی کے بہاؤ میں زبردست تیزی آئی ہے اور پہلے پانی کی سطح پہلے رشی گنگا ندی میں اور پھریہ تیزی دریائے الک نندا میں آئی۔ مسٹر شاہ نے بتایا کہ جانی نقصان کی کچھ ابتدائی اطلاعات موصول ہوئی ہیں۔ مرکزی وزیر داخلہ نے کہا کہ بحران کی اس گھڑی میں مرکزی حکومت اتراکھنڈ کے ساتھ کھڑی ہے اور کوشش کی جارہی ہے کہ جلد از جلد اس بحران پر قابو پانے کے لئے ہر ممکن مدد فراہم کرکے معمول کی زندگی کو بحال کیا جاسکے۔
مرکزی وزیر داخلہ نے کہا کہ انہوں نے اتراکھنڈ کے وزیر اعلی سے بات کی ہے اور فضائیہ کو بھی الرٹ کردیا گیا ہے۔ مسٹر امت شاہ نے کہا کہ وزیر اعظم جناب نریندر مودی نے ذاتی طور پر این ڈی آر ایف ٹیم کو بلایا اور ان کیرہنمائی کی۔ جناب شاہ نے کہا کہ وزیر مملکت برائے داخلہ مسٹر نتیانند رائے وزارت داخلہ کے این ڈی آر ایف کنٹرول روم سے امدادی کارروائیوں کی نگرانی کر رہے ہیں۔ مسٹر امت شاہ نے یہ بھی کہا کہ وہ اتراکھنڈ کے تمام باشندوں کو یہ یقین دلانا چاہتے ہیں کہ تمام حالات کو ذہن میں رکھتے ہوئے جلد ہی اس صورتحال پر قابو پا لیا جائے گا اور اس تباہی سے نمٹنے میں جو بھی مدد درکار ہے وہ مرکزی حکومت ترجیحی بنیاد پر مہیا کرے گی۔